OpenLLM-France/wikimedia huggingface dataset:
# Carriel Sur

Carriel Sur (IATA: CCP, OACI: SCIE) és un aeroport d'ús públic i militar a tan sols 8 km de la ciutat xilena de Concepción. Va ser inaugurat l'any 1968 i el 2009 rebé l'homologació com a aeroport internacional. Té pista pavimentada de 2.300 metres. Capçaleres: 02/20. L'aeroport servint de connexió amb la resta del país, també serveix la mateixa ciutat i va servir a 927.000 passatgers el 2012.

## Aerolínies i destinacions

* LAN Airlines
** Santiago de Xile / Aeroport Internacional Comodoro Arturo Merino Benítez
* Sky Airline
** Santiago de Xile / Aeroport Internacional Comodoro Arturo Merino Benítez
** Temuco, Xile / Aeroport Maquehue
** Pucón, Xile / Aeroport de Pucón
** Puerto Montt, Xile / Aeroport Internacional El Tepual
* PAL Airlines
** Santiago de Xile / Aeroport Internacional Comodoro Arturo Merino Benítez

## Referències

* ↑ Informació de l'Carriel Sur a Great Circle Mapper.
* ↑ «Listado de Aeródromos Públicos de Chile consulta: 04 de septiembre de 2015». Arxivat de l'original el 2015-08-14. [Consulta: 28 febrer 2017].

## Enllaços externs

* Pàgina web oficial de l'Aeroport Arxivat 2019-01-23 a Wayback Machine. (castellà)
* http://www.moptt.cl/dap/concesiones/ficha-carriel-sur.htm Arxivat 2006-02-14 a Wayback Machine.
* Registre de l'Aeropuerto Internacional Carriel Sur Arxivat 2013-08-31 at Archive.is a Landings.com
* Temps actual per a SCIE a NOAA/NWS
# Maria de Lourdes Pintasilgo

Maria de Lourdes Ruivo da Silva de Matos Pintasilgo (Abrantes, 18 de gener de 1930 - Lisboa, 10 de juliol de 2004) és l'única dona que ha estat Primera Ministra de Portugal, i la tercera d'Europa, només dos mesos després que Margaret Thatcher.
Era enginyera química i ocupà càrrecs directius a l'empresa privada. Políticament, durant la dictadura militava al Moviment Catòlic, dins el qual també ocupà càrrecs de primer nivell, tant nacional com internacional, fins i tot en organismes governamentals.
El 1974 fou nomenada Secretària d'Estat de Benestar Social del primer govern provisional després de la revolució, i Ministra d'Afers Socials a principis del 1975. El mateix 1975, Pintasilgo esdevingué la primera ambaixadora de Portugal a la Unesco.
El 1979, el President de Portugal, general António Ramalho Eanes, li encarregà de ser Primera Ministra a partir de l'1 d'agost, càrrec que només li durà tres mesos. Durant el seu mandat impulsà la modernització del sistema de seguretat social universal, la sanitat, l'educació i la legislació laboral.
Pintasilgo també fou, el 1986, la primera dona a competir per la Presidència de la República. Es presentà com a independent i obtingué només el 7% dels vots. El 1987 fou elegida diputada al Parlament Europeu pel Partit Socialista de Portugal, i ho fou fins al 1989.
Maria de Lourdes Pintasilgo morí d'un atac de cor a casa seva a l'edat de 74 anys.

## Referències

* ↑ «Maria de Lurdes Ruivo Da Silva Matos Pintasilgo. Legislaturas: X, XI» (en portuguès). Parlament de Portugal. [Consulta: maig 2024].
* 1 2 3 Associated Press, International News, Lisboa, 19 de juliol del 1979
* 1 2 O'Shaughnessy, Hugh, "Obituary: Maria de Lourdes Pintasilgo; Europe's Second Female Prime Minister", pàg. 34, The Independent, Londres, 14 de juliol del 2004
* ↑ "Portuguese New Government Sworn In", Xinhua General News Service, 3 d'agost del 1979
* ↑ "Maria de Lourdes Pintasilgo", pàg. 32, The Times, Londres, 15 de juliol del 2004
* ↑ "Portugal mourns much-loved female leader", EuroNews, 10 de juliol del 2004
# Uvarovita

La uvarovita és una espècie mineral que pertany al grup dels granats. La seva fórmula és: Ca₃Cr₂(SiO₄)₃. Va ser descoberta l'any 1832 per Germain Henri Hess, qui la va anomenar així pel compte Sergei Semenovitch Uvarov (1765–1855), un col·leccionista amateur de minerals.
La uvarovita és un dels granats més rars, i és dels pocs que presenta color verd. Se sol trobar ben cristal·litzat en cristalls de mida relativament petita.
Es troba associat amb menes de crom a Espanya, Rússia i el Quebec. També es troba a Finlàndia, Noruega i Sud-àfrica.

## Referències

* 1 2 Uvarovita a Mindat.org
* ↑ Uvarovita al Handbook of Mineralogy
* ↑ Uvarovita a Webmineral
# Carriel

El carriel (paraula castellana) a Colòmbia és un sarró o bossa de costat de pell adobada de vaca. De forma semicircular, tancat amb una sivella i amb molts compartiments interiors. El feien servir tradicionalment els ramaders colombians del Departament d'Antioquia i la vella Caldas (actualment són els departaments de Caldas, Risaralda i Quindio). A aquests ramaders se'ls reconeixia perquè a més del carriel, que portaven creuat, com una bandolera, anaven a sobre del seu cavall amb el ponxo de cotó sobre una de les seves espatlles i el barret al cap mentre vigilaven els seus ramats de vaques.

## Referències

* ↑ Dier, Andrew. Colombia. Berkeley, California: Avalon Travel, 2014, p. 256-257 (Moon Handbooks). ISBN 978-1-61238-627-0.
* ↑ Appelbaum, Nancy P.. Muddied Waters: Race, Region, and Local History in Colombia, 1846–1948. Durham, North Carolina: Duke University Press, 2003, p. 151. ISBN 978-0-8223-3080-6.
* ↑ Zuluaga, Andrés Felipe. «El carriel “Sanpedreño” se quedó perdido en la historia» (en castellà). Aló EPM, 01-02-2013. Arxivat de l'original el 12 August 2015. [Consulta: 25 d’abril 2017].
# Maria de Lurdes Mutola

Maria de Lurdes Mutola (Maputo, 27 d'octubre 1972) és una ex atleta moçambiquesa especialista en curses de mig fons.
Destacà principalment en la distància de 800 metres llisos, on fou una de les grans dominadores en les dècades dels 90 i 2000. Guanyà dues medalles olímpiques, una d'or a Sydney 2000, i fou tres cops campiona del Món a l'aire lliure i set cops més en pista coberta.

## Millors marques

* 200 m 23.86
* 400 m 51.37
* 800 m 1:55.19
* 1000 m 2:29.34
* 1500 m 4:01.50
* 3000 m 9:27.37
* 5000 m 18:15.10

## Resultats (800 m)

* Jocs Olímpics: 1988 primera ronda; 1992 5a i 9a en 1500 m; 1996 3a; 2000 1a; 2004 4a
* Campionats del Món: 1991 4a; 1993 1a; 1995 desqualificada en semifinals; 1997 3a; 1999 2a; 2001 1a; 2003 1a
* Campionats del Món en pista coberta: 1993 1a; 1995 1a; 1997 1a; 1999 2a; 2001 1a; 2003 1a; 2004 1a; 2006 1a
* Copa del Món: 1992 1a i 3a en 4x400 m relleus; 1994 1a; 1998 1a; 2002 1a i 4a en 4x400 m relleus
* Jocs Panafricans: 1991 1a; 1995 1a
* Campionats d'Àfrica: 1988 2a; 1990 1a i 1a en 1500 m; 1993 1a; 1998 1a; 2002 1a; 2008 2a
* Jocs de la Commonwealth: 1998 1a; 2002 1a; 2006 3a

## Enllaços externs

* IAAF, perfil de Maria de Lurdes Mutola
* Pàgina de la Fundació Lurdes Mutola Arxivat 2014-08-06 a Wayback Machine.
# Herrnhut

Herrnhut (alt sòrab: Ochranow) és un municipi alemany que pertany a l'estat de Saxònia. Limita amb els municipis de Berthelsdorf, Großhennersdorf i Strahwalde.
Herrnhuter té una església i dos museus, incloent-hi un museu d'història local. It is the center of the worldwide Moravian Church, the Unitas Fratrum, in German Brüder-Unität or Brüdergemeine. És el centre de l'Església de Moràvia, la Unitas Fratrum o Brüdergemeine. L'estació de Herrnhuter fou donada de baixa a l'antiga línia de ferrocarril Zittau - Löbau i s'ha convertit en una galeria d'art.
# Monòxid de niobi

El monòxid de niobi és el compost inorgànic amb la fórmula NbO. És un sòlid gris amb conductivitat metàl·lica.
NbO adopta una estructura cúbica inusual, similar a l'estructura de la sal de roca, però amb alguns àtoms que falten en comparació amb ella, de manera que tant els àtoms de niobi com d'oxigen tenen geometries de coordinació plana quadrada. Els centres de niobi estan disposats en octaedres i hi ha una similitud estructural amb els grups de niobi octaèdrics dels halogenurs inferiors de niobi. En NbO, la longitud de l'enllaç Nb-Nb és de 298 pm, en comparació amb les 285 pm del metall. Un estudi de l'enllaç conclou que existeixen enllaços forts i gairebé covalents entre els centres metàl·lics.
És un superconductor amb una temperatura de transició d'1,38 K. S'utilitza en condensadors on es forma una capa de Nb₂O$_5$ al voltant dels grans de NbO com a dielèctric.
NbO es pot preparar per reducció de Nb₂O$_5$ per H₂. Més típicament, es prepara per comproporcionació :
Nb₂O$_5$ + 3 Nb → 5 NbO

## Referències

* ↑ Schulz, Werner W.; Wentzcovitch, Renata M. Physical Review B, 48, 23, 1993, pàg. 16986–16991. Bibcode: 1993PhRvB..4816986S. DOI: 10.1103/PhysRevB.48.16986. PMID: 10008298.
* ↑ Hulm, J. K.; Jones, C. K.; Hein, R. A.; Gibson, J. W. Journal of Low Temperature Physics, 7, 3–4, 1972, pàg. 291–307. Bibcode: 1972JLTP....7..291H. DOI: 10.1007/BF00660068.
* 1 2 Nico, C.; Soares, M. R. N.; Rodrigues, J.; Matos, M.; Monteiro, R. The Journal of Physical Chemistry C, 115, 11, 2011, pàg. 4879–4886. DOI: 10.1021/jp110672u.
* ↑ Naito, Kazumi and Kabe, Isao (2005) "Production method of solid electrolytic capacitor" Monòxid de niobi a l'USPTO (anglès)
* ↑ Reed, T. B.. «Niobium Monoxide». A: Inorganic Syntheses, 2007, p. 108–110. DOI 10.1002/9780470132616.ch22. ISBN 9780470132616.
# Laurel Mountain

Laurel Mountain és una població dels Estats Units a l'estat de Pennsilvània. Segons el cens del 2000 tenia 185 habitants.

## Demografia

Segons el cens del 2000, Laurel Mountain tenia 185 habitants, 78 habitatges, i 56 famílies. La densitat de població era de 510,2 habitants/km².
Dels 78 habitatges en un 26,9% hi vivien nens de menys de 18 anys, en un 61,5% hi vivien parelles casades, en un 6,4% dones solteres, i en un 28,2% no eren unitats familiars. En el 24,4% dels habitatges hi vivien persones soles l'11,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,8.
Per edats la població es repartia de la següent manera: un 19,5% tenia menys de 18 anys, un 5,9% entre 18 i 24, un 27% entre 25 i 44, un 25,4% de 45 a 60 i un 22,2% 65 anys o més.
L'edat mediana era de 44 anys. Per cada 100 dones de 18 o més anys hi havia 96,1 homes.
La renda mediana per habitatge era de 44.750 $ i la renda mediana per família de 63.125 $. Els homes tenien una renda mediana de 51.250 $ mentre que les dones 30.833 $. La renda per capita de la població era de 21.564 $. Entorn del 13,2% de les famílies i el 20% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Laurel Mountain». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Laurel Mountain». American Fact Finder. Oficina del Cens dels Estats Units, 12-01-2010.
# Vacaciones de verano

Vacaciones de verano és una pel·lícula espanyola de comèdia de l'any 2023, dirigida i escrita per Santiago Segura i protagonitzada per ell mateix.

## Argument

Dos amics, l'Óscar i en Félix, perden la feina i es veuen obligats a acceptar una feina temporal com a animadors infantils en un hotel de luxe. Com que tots dos són divorciats, tenen els seus fills a càrrec durant un mes d'estiu i els és impossible compaginar-ho amb la feina, de manera que decideixen emportar-se els nens i ocultar-los a l'hotel, amagats a la zona d'empleats... però el pla és un desastre.

## Repartiment

* Santiago Segura com a Félix
* Leo Harlem com a Óscar
* Patricia Conde com a Cristina
* Cristina Gallego com a Patricia
* Sirena Segura com a Carme
* Javier García com a Cristóbal
* Daniela Pintado com a Laura
* Marta González de Vega com a Bárbara
* Rodrigo Gibaja Benito com a Mauro
* Nicolás Rodicio com a Gustavito
* Hugo Simón Blasco com a Hugo
* Fernando Gil com a Luis
* Antonio Resines com el cunyat de l'Óscar
* David Guapo com el cap
* Florentino Fernández com a captaire
* Santiago Urrialde com a cuiner de creps
* El Monaguillo com a còmic
* Mar Abascal com la mare d'en Cristóbal i la Laura

## Rodatge

Vacaciones de verano es va rodar a Tenerife els últims mesos del 2022 i va portar dur a l'Illa els actors del repartiment així com els nens que protagonitzen el film: Sirena Segura, Javier García, Hugo Simón Blasco i Daniela Pintado.

## Referències

* ↑ «'Vacaciones de verano', de Santiago Segura: apología de la España del todo incluido» (en castellà). Cinemanía, 04-07-2023. [Consulta: 25 desembre 2023].
* ↑ «Crítica de ‘Vacaciones de verano', la carta de amor al género de Santiago Segura» (en castellà), 04-07-2023. [Consulta: 25 desembre 2023].
* ↑ «La comedia veraniega de Santiago Segura marca los estrenos semanales» (en castellà), 06-07-2023. [Consulta: 25 desembre 2023].
* ↑ Ginovés, Patricia. «Santiago Segura estrena su última película, rodada en parte en Siam Park» (en castellà), 27-06-2023. [Consulta: 25 desembre 2023].
# Carrigaline

Carrigaline (en irlandès Carraig Uí Leighin, és a dir, "roca d'Ó Leighin") és una ciutat d'un sol carrer (o sráidbhaile) d'Irlanda, al comtat de Cork, a la província de Munster. Es troba 14 kilòmetres al sud de la ciutat de Cork. La ciutat és una de les entrades principals a Cork Oest, especialment per als que arriben en ferri des de Swansea. Està previst que el 2014 s'hi construeixi una Gaelcholáiste.

## Agermanaments

* Guidel (Gwidel)

## Enllaços externs

* Carrigaline Official Website
* Cork County Council – Carrigaline
# Corymbia eximia

Corymbia eximia és una espècie de planta de la família de les Mirtàcies nadiua de Nova Gal·les del Sud. Creix prop de Sydney sovint a àrees d'alta pluviositat o en sòls de gres superficials, en àrees propenses a incendis.
És un arbre atractiu de fins a 20 metres d'alt. Les fulles són verd grisenques, amples i venoses. Amb una vena central prominent elevada. L'escorça és de color camussa groguenca, escamosa, aspra i una mica teselada. Les flors grogues o cremoses es formen a l'hivern, i a vegades s'usen en arranjaments florals. Les nous d'eucaliptus (Gumnuts) posseeixen la típica forma d'urna de la majoria d'espècies del gènere Corymbia. Les llavors són sense ales.

## Referències

* ↑ «Corymbia eximia» a EOL. Data consulta: 30 de juny de 2014.

## Bibliografia

* «Corymbia eximia». PlantNET - NSW Flora Online. [Consulta: 21 març 2010].
* A Field Guide to Eucalypts - Brooker & Kleinig volume 1, ISBN 0-909605-62-9 page 49
# Marharyta Majneva

Marharyta Majneva –en belarús, Маргарыта Махнева– (nascuda com Marharyta Tsishkevich, Khòiniki, 13 de febrer de 1992) és una esportista belarussa que competeix en piragüisme en la modalitat d'aigües tranquil·les.
Va participar en els Jocs Olímpics de Rio de Janeiro 2016, obtenint una medalla de bronze en la prova de K4 500 m. Als Jocs Europeus de Bakú 2015 va aconseguir una medalla d'or en la prova de K2 200 m.
Ha guanyat 6 medalles al Campionat Mundial de Piragüisme, els anys 2013 i 2015, i 6 medalles al Campionat Europeu de Piragüisme, entre els anys 2013 i 2016.

## Palmarès internacional

Jocs Olímpics :
| Any | Lloc | Medalla | Competició |
| 2016 | Rio de Janeiro ( Brasil) | 3 | K4 500 m |
| Campionat Mundial ||||
| Any | Lloc | Medalla | Competició |
| 2013 | Duisburg ( Alemanya) | 3 | K4 500 m |
| 2014 | Moscou ( Rússia) | 3 | K2 200 m |
| 2014 | Moscou ( Rússia) | 3 | K4 500 m |
| 2014 | Moscou ( Rússia) | 3 | K1 4x200 m |
| 2015 | Milà ( Itàlia) | 1 | K2 200 m |
| 2015 | Milà ( Itàlia) | 1 | K4 500 m |
| Jocs Europeus ||||
| Any | Lloc | Medalla | Competició |
| 2015 | Bakú ( Azerbaidjan) | 1 | K2 200 m |
| Campionat Europeu ||||
| Any | Lloc | Medalla | Competició |
| 2013 | Montemor-o-Velho ( Perú) | 3 | K4 500 m |
| 2014 | Brandenburg ( Alemanya) | 1 | K2 200 m |
| 2015 | Račice ( Txèquia) | 1 | K2 200 m |
| 2015 | Račice ( Txèquia) | 1 | K4 500 m |
| 2016 | Moscou ( Rússia) | 2 | K4 500 m |
| 2016 | Moscou ( Rússia) | 3 | K2 200 m |

## Referències

* ↑ «Marharyta Majneva» Arxivat 2013-02-03 a Wayback Machine. en Sports-reference.com (SR/Olympic Sports) (anglès)
* ↑ «Marharyta Majneva» en Canoeresults.eu (anglès)

## Enllaços externs

* NBC Olympics Profile Arxivat 2013-04-11 at Archive.is
# Iassàixnaia

Iassàixnaia (en rus: Ясашная) és un poble (un possiólok) de l'óblast de Sverdlovsk, a Rússia, segons el cens del 2010 tenia 476 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский» (en rus). Информация о Свердловской области. Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Muntènia

Muntènia o Gran Valàquia és una regió històrica de Romania, considerada com a Valàquia pròpiament dita (Muntenia, Ţara Românească, o bé Valahia són sinònims en romanès). Està situada entre el Danubi (sud i est), els Carpats (els Alps de Transsilvània) i Moldàvia (al nord), i el riu Olt a l'oest. Aquest riu fa de frontera entre Muntènia i Oltènia, o Petita Valàquia. Part de la frontera tradicional entre Valàquia/Muntènia i Moldàvia està formada pel riu Milcov.

## Geografia

Muntènia inclou 10 comtats:
| ArgeşBrăilaBuzăuCălăraşiDâmboviţa | GiurgiuIalomiţaIlfovPrahovaTeleorman |
La capital de Romania, Bucarest, es troba a Muntènia. Altres ciutats importants són:
* Brăila
* Buzău
* Piteşti
* Ploieşti
* Târgovişte

## Referències

* ↑ «Walachia» (en anglès). Britannica. [Consulta: 7 maig 2022].
* ↑ «Muntenia» (en anglès). Enjoy Romania. [Consulta: 7 maig 2022].
* ↑ Folclor din Oltenia și Muntenia: texte alese din colecții inedite (en romanès). Editura pentru Literatură, 1969.
# 491 (pel·lícula)

491 és una pel·lícula dramàtica Sueca en blanc i negre del 1964 dirigida per Vilgot Sjöman, basada en una novel·la de Lars Görling. La història tracta d'un grup de joves criminals que són escollits per participar en un experiment social en què se'ls assigna a viure junts en un apartament mentre són supervisats per dos treballadors socials indulgents. El lema de la pel·lícula és: "Està escrit que 490 vegades pots pecar i ser perdonat. Aquesta pel·lícula tracta sobre la 491a".
Aquesta polèmica pel·lícula, que presentava una escena de violació homosexual masculina, va ser per primera vegada prohibida a Suècia, però es va tornar a estrenar després de la reedició.Una de les escenes eliminades mostrava una dona sent violada per un gos. La pel·lícula també va ser prohibida a Noruega fins al 1971. Les reaccions dels cercles especialment conservadors de Suècia van ser de fàstic i indignació, i la indignació va ser una de les raons per les quals es va fundar el Partit Demòcrata Cristià el 1964.

## Repartiment

* Lars Lind| com a Krister
* Leif Nymark com a Nisse
* Stig Törnblom com a Egon
* Lars Hansson com a Pyret
* Sven Algotsson com a Jingis
* Torleif Cederstrand com a carnisser
* Bo Andersson com Fisken
* Lena Nyman com a Steva
* Frank Sundstrom com a inspector
* Åke Grönberg com el reverend Mild
* Mona Andersson com a Kajsa
* Jan Blomberg com a Tester
* Siegfried Wald com a mariner alemany
* Willem Fricke / Wilhelm Fricke com a mariner alemany
* Erik Hell com a policia
* Leif Liljeroth com a policia

## Referències

* ↑ Jones, Derek. Censorship: A World Encyclopedia (en anglès). Routledge, December 2001, p. 2254. ISBN 978-1-136-79864-1.
* ↑ Larsson, Mariah; Bjorklund, Elisabet. Swedish Cinema and the Sexual Revolution: Critical Essays (en anglès). McFarland, 28 June 2016, p. 116. ISBN 9781476665443.

## Enllaços externs

* 491 a YouTube
* 491 al Svensk Filmdatabas
# Valencia del Ventoso

Valencia del Ventoso és un municipi de la província de Badajoz, a la comunitat autònoma d'Extremadura.

## Referències

* ↑ EPA.com.es. «Badajoz municipios de más y menos de 5000 habitantes» (en castellà), maig 2020. [Consulta: 21 febrer 2021].
# Cape Elizabeth

Cape Elizabeth és una població dels Estats Units a l'estat de Maine (EUA). Segons el cens del 2000 tenia 9.068 habitants.

## Demografia

Segons el cens del 2000, Cape Elizabeth tenia 9.068 habitants, 3.488 habitatges, i 2.605 famílies. La densitat de població era de 237,7 habitants per km².
Dels 3.488 habitatges en un 36% hi vivien nens de menys de 18 anys, en un 65,7% hi vivien parelles casades, en un 6,5% dones solteres, i en un 25,3% no eren unitats familiars. En el 21,1% dels habitatges hi vivien persones soles el 9,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,01.
Per edats la població es repartia de la següent manera: un 26,5% tenia menys de 18 anys, un 3,7% entre 18 i 24, un 23,5% entre 25 i 44, un 30,3% de 45 a 60 i un 16% 65 anys o més.
L'edat mediana era de 43 anys. Per cada 100 dones de 18 o més anys hi havia 85,4 homes.
La renda mediana per habitatge era de 72.359 $ i la renda mediana per família de 86.126 $. Els homes tenien una renda mediana de 61.128 $ mentre que les dones 32.500 $. La renda per capita de la població era de 37.983 $. Entorn de l'1,3% de les famílies i el 3,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cape Elizabeth». American Fact Finder. Oficina del Cens dels Estats Units, 12-01-2010. Arxivat de l'original el 15 de febrer 2020. [Consulta: 7 agost 2010].
* ↑ «Geographic Comparison Table- Cape Elizabeth». American Fact Finder. Oficina del Cens dels Estats Units, 12-01-2010.
# Athanàssios Fokàs

Athanàssios Spirídon Fokàs (grec: Αθανάσιος Σπυρίδων Φωκάς; Argostoli, 30 de juny de 1952) és un matemàtic grec conegut per al treball en el camp de les equacions diferencials parcials no lineals.

## Biografia

Fokàs va obtenir una llicenciatura en Aeronàutica de l'Imperial College el 1975 i un doctorat en matemàtiques aplicades de Caltech el 1979. La seva tesi, Invariants, Lie-Backlund Operators and Backlund Transformations, va ser escrita sota la direcció de Paco Lagerstrom. Posteriorment Fokàs va assistir a la Universitat de Miami Escola de Medicina, guanyant un MD el 1986.
Després de l'escola de medicina, Fokàs va ser nomenat Professor i President del Departament de Matemàtiques i Ciències de la Computació de la Universitat de Clarkson el 1986. A partir d'aquí, es va traslladar a l'Imperial College el 1996 per convertir-se en president de Matemàtiques Aplicades. Ha estat professor de Matemàtiques a la Universitat de Cambridge i catedràtic de Ciències Matemàtiques no lineal des de 2002. Va ser triat membre de l'Acadèmia d'Atenes al 2004 i professor de Clare Hall, Cambridge al 2005.
Fokàs va rebre el Premi Naylor de la Societat Matemàtica de Londres en el 2000.
Fokàs està casat amb Regina Fokàs i tenen tres fills: Alexander, Anastasia i Ioanna.

## Treball

En termes generals, el treball de Fokàs es concentra en la matemàtica aplicada i la física matemàtica. Ha examinat una gran classe d'equacions diferencials parcials, tant lineals com no lineals, i especialment inclosos problemes de valor de la frontera. Gran part del seu treball s'ha estès de manera natural a les àrees aplicades, com ara la mecànica de fluids, imatges mèdiques, i el plegament proteic. El conjunt de la seva obra ha estat publicada en més de 150 articles en revistes revisades per parells i és catalogat com a investigador altament esmentats en matemàtiques a l'Institut per a la Informació Científica en la base de dades de citacions.

## Vegeu també

* Equació de Calogero–Degasperis–Fokàs

## Referències

* ↑ Prize winners. Arxivat 2009-04-15 a Wayback Machine. London Mathematical Society. Accedit el 19 de juliol de 2010

## Enllaços externs

* Pàgina d'inici de la Universitat de Cambridge
* Athanàssios Fokàs al Mathematics Genealogy Project.
* Investigadors altament citats ISI - AS Fokàs
# Ieiski

Ieiski - Ейский (rus) - és un khútor del krai de Krasnodar, a Rússia. Es troba a la vora dreta del riu Ieia, a la frontera septentrional del territori amb l'óblast de Rostov, a 16 km a l nord-est de Staromínskaia i a 172 km al nord de Krasnodar.
Pertany a l'stanitsa de Kanélovskaia.